kardosdrur/scandi-wiki huggingface dataset:
Amanda Gorman

Amanda S. C. Gorman (7. marts 1998, Los Angeles) er en amerikansk digter og aktivist fra Los Angeles, Californien . Gormans arbejder fokuserer på spørgsmål som undertrykkelse, feminisme, race og marginalisering samt den afrikanske diaspora.

Hun udgav digtsamlingen The One for Whom Food Is Not Enough i 2015. I 2021 leverede hun sit digt "The Hill We Climb" ved indvielsen af den amerikanske præsident Joe Biden.

Udmærkelser 
 2014 - Youth Poet Laureate of Los Angeles.
 2017 - National Youth Poet Laureate.

Referencer

Eksterne henvisninger 
 
 

Digtere fra USA
Personer fra Los Angeles
Rudersdal Kro

Rudersdal Kro var en kro på Kongevejen ved Rudersdalvej, i dag Kongevejen 418 i Holte.

Kroen blev oprindeligt bygget som stald i 1661, hvor hoffet kunne skifte heste på rejser mellem København og Frederiksborg Slot i Hillerød ad Kongevejen, som blev anlagt i 1584. Navnet var Rude Stald, hvilket med tiden blev forvandsket til Rudersdal. Kroen højt beliggende på Rudersdal Bakke var altså ikke opkaldt efter en dal. Ruder henviser til rydning, ligesom endelsen -rød i de lokale landsbyer Øverød og Søllerød.

Kroen blev kongeligt priviligeret i 1735. Den lukkede i 1989.

Kroen har lagt navn til Rudersdal Kommune, der opstod ved Kommunalreformen i 2007.

Referencer

Bygninger, konstruktioner og anlæg i Rudersdal Kommune
Kroer i Danmark
Holte
Fox Entertainment Group

Fox Entertainment Group var et amerikansk underholdningsfirma, der bl.a. ejede det velkendte højreorienterede nyhedsmedie Fox News Channel og filmstudiet 20th Century Studios. Fox Entertainment Group var ejet af moderselskabet 21st Century Fox (det tidligere News Corporation), som frem til marts 2019 var et amerikansk børsnoteret multinationalt medieselskab, der var kontrolleret af Rupert Murdoch. 

Efter at The Walt Disney Company i 2019 opkøbte 21st Century Fox blev Fox Entertainment Group's forskellige aktiver enten fordelt mellem eksisterende Disney-enheder (datterselskaber) eller udskilt. Således blev eksempelvis filmstudierne 20th Century Fox, Fox Searchlight Pictures og Blue Sky Studios alle overført til Walt Disney Studios, mens forskellige nyhedsaktiver – herunder Fox News Channel – blev udskilt i et nyt uafhængigt børsnoteret selskab ved navn Fox Corporation. 

Etableret i 1990
Filmselskaber fra USA
Indenrigs- og Boligministeriet

Indenrigs- og Boligministeriet var et dansk ministerium fra 2021 til 2022. Ministeriet blev oprettet ved kongelig resolution 21. januar 2021, hvor bolig- og byggeriområdet blev tilført fra Transport- og Boligministeriet, indenrigsområdet fra Social- og Indenrigsministeriet, planområdet og opgaver med regional- og landdistrikter fra Erhvervsministeriet.

Christian Rabjerg Madsen var minister.

Referencer

Eksterne henvisninger 
Indenrigs- og Boligministeriets hjemmeside

Danske ministerier
Boligpolitik
Indenrigspolitik
Frederick Charles Frank

Sir Frederick Charles Frank OBE FRS (6. marts 1911 – 5. april 1998), kendt som Sir Charles Frank, var en britisk teoretisk fysiker. Han er bedst kendt for sit arbejde med krystaldislokation, inklusive ideen med Frank–Read-kilde ved dislokationer (med Thornton Read). Han foreslog også cyclol-reaktionen i midten af 1930'erne, og lavede mange andre birag til faststoffysik, geofysik og teori om flydende krystaller.

Referencer 

Medlemmer af Royal Society
Modtagere af Copleymedaljen
Alumni fra University of Oxford
Fysikere fra Storbritannien
Personer tildelt Order of the British Empire
Irans håndboldlandshold (herrer)

Irans håndboldlandshold for mænd er det mandlige landshold i håndbold for Saudi-Arabien. Det repræsenterer landet i internationale håndboldturneringer.

Resultater

VM 
 2015 – 21. plads
 2023 –24. plads

Asienmesterskabet 
1989: 8.-plads
1991: 11.-plads
1993: 9.-plads
2000: 5.-plads
2002: 5.-plads
2004: 7.-plads
2006: 4.-plads
2008: 4.-plads
2010: 7.-plads
2012: 5.-plads
2014:

Eksterne henvisninger 

IHF profile 

Håndboldlandshold (herrer)
Herrehåndboldlandshold
Žarko Marković

Žarko Marković (serbisk kyrillisk: Жарко Марковић; født 1. juni 1986) er en montenegrinsk-født qatarisk håndboldspiller, der spiller for Al Shamal og Qatars håndboldlandshold.

Eksterne henvisninger 

 EHF record
 MKSZ record
 Olympic record

Håndboldspillere fra Qatar
Håndboldspillere fra Montenegro
Håndboldspillere ved sommer-OL 2016
Molsgade

Molsgade er en gade i det centrale Aarhus beliggende i periferien af Latinerkvarteret, den ældste del af Aarhus bymidte. Den ligger som en sidegade til Mejlgade og forbinder Mejlgade med Knudrisgade. Gaden indregnes desuden også som en del af Nørrestenbro efter som den ligger nord for Nørreport.

Historie 
Molsgade blev anlagt i 1900-tallet, efter branden på Jacobsen og Peters tømmerhandel i 1899, som lå i området hvor Molsgade, Helgenæs og Kaløgade ligger i dag. Den voldsomme brand, som gik ud over i alt 19 bygninger, inklusive den majestætiske bygning Mejlborg. Mejlborg blev i årene efter branden genopført i sin oprindelige skikkelse. 

Fra 1700-tallets sidste del til 1850 blev Mejlgades port også kaldet Middelgadens port flyttet ud til Molsgade og Mejlborg for at følge med Aarhus hastige vækst i bebyggelse. Denne port var en af byens syv porte og markerede indgangen til Aarhus. Grunden til man havde porten var at man skulle betale accise for de varer man tog med ind i byen

Arkitektur 
Ejendommene i Molsgade blev primært opført af håndværkermestre, der i overvejende grad byggede i rød teglsten. Håndværkermestrenes byggestil var inspireret af samtidens renæssanceprægede arkitektoniske stilarter, der indeholdt mange facadedetaljer samt refendfugede underetager. Dette kommer især til udtryk i hjørneejendommen på Molsgade 1 med karnap, tårn og spir opført af snedkermester Holmbo Rasmussen. Bygningens konsolbårne hjørnekarnap afsluttes af et tårn med skiferbelagt spir. De pudsede vinduesindfatninger fra 2-4 etage er delvis udført som pilastre og indrammer en dekoreret brystning under 3. etages vinduer, som er afsluttet med en dekoreret segmentfronton. Det ses klart at bygningen er fra en periode, hvor der blev praktiseret håndværkskunst.

Referencer 

Gader i Aarhus
Gallagher

Leo Anthony Gallagher, Jr. (født 24. juli 1946, død 11. november 2022) var en amerikansk komiker og skuespiller.

Referencer

Eksterne henvisninger

 
 

Personer fra Fort Bragg
Skuespillere fra North Carolina
Michael L. Michelsen

Michael L. Michelsen (14. februar 1944 – 26. august 2020) var en dansk kemiingeniør og professor på Danmarks Tekniske Universitet, der forskede i termodynamik og algoritmer til beregning af faseligevægte i ikke-ideelle blandinger.

Michelsen blev uddannet kemiingeniør fra Danmarks Tekniske Universitet, og han blev ansat på universitetet i 1973.

Han udgav over 150 videnskabelige artikler og var medforfatter på tre bøger.

I 2014 modtog han European Federation of Chemical Engineerings Excellence Award for sit arbejde med termodynamik.

Bibliografi 
 Thermodynamic Models: Fundamentals & Computational Aspects (2004) Tie-Line Publications.

Referencer 

Kemikere fra Danmark
Ingeniører fra Danmark
Professorer fra Danmarks Tekniske Universitet
Institut for Kemiteknik

Institut for Kemiteknik eller DTU Kemiteknik er et institut på Danmarks Tekniske Universitet ved Kongens Lyngby, der beskæftiger sig med kemisk og biokemisk procesteknologi. Blandt forskningsområderne er olie og gasteknologi, polymerer, emissionskontrol, forbrænding og katalyse. I foråret 2021 havde institutet 330 ansatte, over 300 studerende og næsten 100 ph.d.-studerende. Professor Kim Dam-Johansen er institutdirektør

Instituttet blev grundlagt i 1868, og Niels Steenberg etablerede Teknisk-Kemisk Laboratorium i 1905. Professor Per Søltoft institutdirektør fra 1954-1974. Anders Björkman blev ansat i 1961, og i 1962 blev instituttet delt op i Institut for kemiteknik under Søltoft og Institut for kemiindustri under Björkman. Institut for kemiteknik og Institut for kemiindustri blev slået sammen igen i 1990.

Der er i alt 16 professorer tilknyttet instituttet; Georgios Kontogeorgis, Anke Degn Jensen, Rafiqul Gani, Krist V. Gernaey, Peter Glarborg, Ole Hassager (professor emeritus), Sten Bay Jørgensen (professor emeritus), Søren Kiil, Manuel Pinelo, Gürkan Sin, Anne Ladegaard Skov, Nicolas von Solms og John Woodley.

Blandt de tidligere ansatte er Michael L. Michelsen og John Villadsen.

Institutdirektører 
1913-1954: P. E. Raaschou
1954-1974: Per Søltoft
1974-1983: Knud Østergaard
1983-1993: Aage Fredenslund
1993-1996: Mogens Kümmel
1997-2000: Knud Østergaard
2000-nu: Kim Dam-Johansen

Referencer

Eksterne henvisninger 
kt.dtu.dk

Institutter på Danmarks Tekniske Universitet
Etableret i 1868
Tony Banks

Tony Banks (født 27. marts 1950  i East Hoathly with Halland, East Sussex, England) er en engelsk musiker som er bedst kendt, som værende et af de stiftende medlemmer af det legendariske band Genesis.

Kilder og henvisninger

Musikere fra England
Julius Nielsen (skolemand)

Søren Julius Elisæus Levinsen Nielsen, eller bedre kendt som Julius Nielsen, (født 29. juli 1874 i Elling, død 7. september 1940) var en dansk rektor.

 Student 1892
 cand. mag. 1897
 Lærer ved N. Zahles Skole og Borgerdydskolen i København1897—99
 Lærer ved Østersøgades Latin- og Realskole til 1901 og 1903—05
 Lærer ved Købmandsskolen, i 1901—03 
 Adjunkt ved Frederiksborg Statsskole 1905
 Lærer ved Statens Lærerhøjskole 1908—09 
 Lærer N. Zahles Faglærerindekursus
 Rektor for Ribe Katedralskole fra 1. Januar 1910 - 5. juli 1918

Referencer

Eksterne henvisninger 
 Julius Nielsen i Dansk Biografisk Leksikon
 

Rektorer fra Danmark
Nikolaj Konstantinovitj af Rusland

Nikolaj Konstantinovitj af Rusland (; ) (14. februar 1850 — 26. januar 1918) var en russisk storfyrste, der var søn af storfyrst Konstantin Nikolajevitj af Rusland og prinsesse Alexandra af Sachsen-Altenburg.

Biografi

Tidlige liv 
Nikolaj Konstantinovitj blev født den 14. februar 1850 i Sankt Petersborg i Det Russiske Kejserrige. Han var det ældste barn af storfyrst Konstantin Nikolajevitj af Rusland i hans ægteskab med prinsesse Alexandra af Sachsen-Altenburg.

Ægteskab 
Storfyrst Nikolaj giftede sig i et morganatisk ægteskab med Nadjezjda Aleksandrovna von Dreyer. De fik to børn, der fik tillagt titel af fyrst Romanovskij-Iskander.

Død 
Storfyrst Nikolaj døde 67 år gammel af lungebetændelse den 26. januar 1918 i Tasjkent.

Referencer

Litteratur

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Diagenese

Diagenese er summen af alle fysiske, kemiske og biologiske ændringer, undtagen forvitring og metamorfose, som et sediment gennemgår efter aflejring.

Referencer

Se også 
 Afsnittet 'Diagenese' i artiklen om geologi

Eksterne henvisninger 
 "diagenese" i Den Store Danske på lex.dk af Gunnar Larsen
 "Diagenesis" hos Britannica.com

Geologi
Stephan Ussing (maler)

Stephan Peter Johannes Hjort Ussing (født 17. juni 1868 i Skanderborg, død 13. marts 1958 på Frederiksberg) var en dansk kunstmaler, som var udlært malersvend, og med eksamen fra Teknisk Skole.

 1888-95 Studier ved Kunstakademiet (Frederik Vermehren, Julius Exner og Otto Bache) 
 1891 elev/besøgte Zahrtmanns Skole
 1892- 94 elev Académie Julian, Paris (Jules Lefebvre)
 1896-1930 Kunstnerisk medarbejder på den Kgl. Porcelænsfabrik

Ussing var først og fremmest Ribemaler, selv om han foretog adskillige udlandsrejser, og han har malet et utal af motiver i og omkring Ribe. Det er skrevet om ham: Når Hylden breder sine hvide skærme og blander sin balsamiske duft med høets krydderånde, og når en dag en smittende latter og et lystigt praj lyder til en af de små haver i byens udkant, da er det Maleren Ussing, der er kommen til Bys. Det er ligeså ubedragelige Sommertegn som den første svale og den første udsprungne bøg i plantagen.

Ussing-familien havde dybe rødder i Ribe, og maleren skriver selv: "Min Oldefar hed Peder Ussing, snedker i Ribe." Peder Ussing havde en stor børneflok, hvoraf billledhuggeren Stephan Ussing, var den yngste. Denne Stephan Ussing blev maleren så opkaldt efter. Stephan Ussings far hed Thorvald Ussing og han blev boghandler i Skanderborg, hvor Stephan Ussing er født. Det var forældrenes mørke og lyse minder fra Ribe, der fik Stephan Ussing til at drømme om at besøge Ribe. En drøm der gik i opfyldelse efter hans konfirmation.

Ribe Kunstmuseum har et større udvalg af hans tegninger, malerier og skulpturer i deres samling.

Referencer

Eksterne henvisninger 
 Stephan Ussings værker hos Ribe Kunstmuseum

Malere fra Danmark
Personer fra Skanderborg
Florentia San Gimignano S.S.D.

Florentia San Gimignano Società Sportiva Dilettantistica er en italiens fodboldklub for kvinder, hjemmehørende i San Gimignano. Den blev etableret i oktober 2015 og rykkede op i en højere division tre følgende sæsoner i klubbens første tre sæsoner, og rykkede op i Serie A i 2018.

Aktuel trup

Hæder
Serie B: 2017–2018
Serie C: 2016–2017
Serie D: 2015–2016

Referencer 

Kvindefodboldklubber i Italien
Etableret i 2015
San Gimignano
Tadeus Reichstein

Tadeusz Reichstein (født 20. juli 1897, død 1. august 1996) var en polsk-schweizisk. Han modtog nobelprisen i fysiologi eller medicin i 1950 og Copleymedaljen i 1968.

Referencer 

Kemikere fra Polen
Kemikere fra Schweiz
Medlemmer af Royal Society
Modtagere af Copleymedaljen
Nobelprismodtagere i medicin
Kurjenrahka Nationalpark

Kurjenrahka Nationalpark (, ) er en nationalpark i det Egentlige Finland. Den blev etableret i 1998 og dækker 29 km2. Området består hovedsageligt af mose, men omfatter også urskove, hvoraf nogle har været urørt i over 150 år. Den europæiske los er fast bosat i Kurjenrahka, men der er også observeret brune bjørne og ulve, og de vides at være bosiddende i områder inden for eller tæt på parken. Der er over 300 km afmærkede stier i området.

I middelalderen var skovene fælles ejet af det lokale sogn. I begyndelsen af 1800-tallet købte to herregårde dem, men de havde økonomiske vanskelige tider og måtte sælge dem til staten inden slutningen af det 19. århundrede. Før de solgte, ryddede de alle lettilgængelige områder for skov, men nogle øer midt i moserne forblev med skov.

Kilder og henvisninger 

 
 Outdoors.fi - Kurjenrahka National Park  

Nationalparker i Finland
IUCN Kategori II
Lauhanvuori Nationalpark

Lauhanvuori Nationalpark () er en nationalpark i regionen sydlige Ostrobothnia i Finland, på grænsen mellem Kauhajoki og Isojoki . Denblev grundlagt i 1982 og dækker 53 km2.

Parken er karakteriseret af fyrreskov og sumpe.

Natur

Bjerget 

Lauhanvuori-bjerget er et 231 meter højt morænebjerg og et af de højeste punkter i det vestlige Finland. Toppen har været skovdækket  og var en ø midt i Ancylus-søen

Flora og fauna 
Toppen af Lauhanvuori er frodigere end dens omgivelser på grund af, at den ikke havde været under havet og dermed har bevaret sin løse jord og næringsstoffer. Bjergskråningerne er ufrugtbare.

Traner og tjurer kan høres i moserne om sommeren. Dalrype lever også i moserne. Parken har også et indhegnet område på en hektar, hvor der vokser djævelsbid, brun næbfrø, hirsestar, siv, fjeld bjørnebrod og mange sjældne mosser. Lauhanvuori er den sydligste habitat for fjeld bjørnebrod.

Kilder og henvisninger 

 
 Outdoors.fi - Lauhanvuori National Park

Nationalparker i Finland
IUCN Kategori II
Daniel Richter

Daniel Richter født 18. december 1962 i Eutin er en tysk billedkunstner.

Biografi 
I 1991-1995 blev han uddannet fra Hochschule für bildende Künste Hamburg hos prof. Werner Büttner. I 2004-2006 var han professor i maleri på Universität der Künste Berlin og siden 2006 professor på Akademie der bildenden Künste Wien.

Priser 
 1998: Otto-Dix-Preis, Gera

 2002: Förderpreis für Junge Kunst in Schleswig-Holstein

 2003: Edwin-Scharff-Preis, Hamburg

 2009 Kunstpreis Finkenwerder

Udstillinger (Udvalg) 
 2000: Für Immer, Gesellschaft für Aktuelle Kunst, Bremen (med Tal R)
 2001: Billard um halb Zehn, Kunsthalle Kiel; Museum der Bildenden Künste Leipzig
 2002: Grünspan, K21 Kunstsammlung Nordrhein-Westfalen, Düsseldorf
 2003: Hirn, Neuer Berliner Kunstverein, Berlin
 2004: Volkspalast, Palast der Republik, Berlin
 2004: White Horse Pink Flag, The Power Plant, Toronto, Canada
 2006: Huntergrund, Museum für Gegenwartskunst, Basel
 2006: Die Peitsche der Erinnerung, Stade; med Jonathan Meese
 2007: Daniel Richter, Hamburger Kunsthalle
 2007: Passion for Art, Essl Museum - Kunst der Gegenwart, Klosterneuburg/Wien
 2007–2008: Daniel Richter, GEM, Den Haag
 2009: Daniel Richter, Kunsthaus Hamburg
 Juli/August 2010: Daniel Richter-Spagotzen. Galerie Thaddaeus Ropac, Salzburg
 2010: Daniel Richter. The Black Saint and the Sinner Lady, Museum der Moderne Salzburg, Rupertinum
 2011: Daniel Richter. 10001nacht, Kestnergesellschaft, Hannover
 2014: Daniel Richter - Chromos goo bugly, Galerie im Taxispalais, Innsbruck
 2015/16: Daniel Richter. Hello I love you, Schirn Kunsthalle, Frankfurt am Main
 2016: Daniel Richter: Lonely Old Slogans, Retrospektive Schau im Louisiana Museum of Modern Art, Humlebæk
 2017: Daniel Richter: Lonely Old Slogans, Retrospektive im 21er Haus, Wien

Samlinger 
 Vanhaerents Art Collection, Bruxelles
 Sammlung Boros, Berlin
 Musée d’Art Moderne et Contemporain de Strasbourg, Frankrig

 Gemeentemuseum Den Haag, Holland
 Essl Museum – Kunst der Gegenwart, Klosterneuburg/Wien, Østrig
 The Saatchi Gallery, London

Referencer

Eksterne henvisninger 
 Daniel Richter - Louisiana Channel

 Daniel Richter - artsy.net

 Daniel Richter - ropac.net

 Daniel Richter - kunsten.nu

Kunstnere fra Tyskland
Renan Lodi

Renan Augusto Lodi dos Santos (født 8. april 1998) er en brasiliansk fodboldspiller, som spiller venstre back for den spanske fodboldklub, Atlético de Madrid. 

Renan Lodi blev født d. 8 april 1998 i den brasilianske by Serrana, São Paulo. Han skiftede som 14-årig o 2012 til Athletico Paranaense ungdomsafdeling. Han debuterede for førsteholdet i den bedste brasilianske liga, Série A, d. 14 oktober 2016 i en kamp mod Grêmio. 

Renan Lodi spillede 30 kampe og scorede 1 mål for Athletico Paranaense indtil han d. 7. Juli 2019 skiftede til den spanske hovedstadsklub, Atlético de Madrid, hvor han skrev en 6 årig kontrakt indtil 30. juni 2025. 

Renan Lodi debuterede for Atlético Madrid d. 18. august i en La Liga kamp mod Getafe på Wanda Metropolitano. Han blev udvist efter 42 min efter at han havde fået 2 gule kort. 
Han spillede i sæsonen 2019/2020 43 kampe i alt for Atlético Madrid, hvor det blev til 1 mål og 3 oplæg. 

Renan Lodi debuterede på der brasilianske fodboldlandshold d. 10. oktober 2019 i en kamp mod Senegal. Han står pr. 22 januar 2021 noteret for 8 brasilianske landskampe.
Aragonit

Aragonit er, ved siden af calcit, et almindeligt forekommende naturligt mineral af calciumcarbonat. Det dannes såvel biologisk som kemisk, det sidste normalt ved udfældning fra havvand eller ferskvand.

Aragonits krystalstruktur afviger fra calcits, idet det typisk danner nåleformede orthorhombiske krystaller, hvor calcitkrystaller er trigonale. Tvillingekrystaller har pseudo-hexagonal form. Aragonite forekommer desuden i søjleformede eller fibrøse, samt i drypstenshuler undertiden kurvede former kaldet flos-ferri ("jernblomster"), efter deres forekomst sammen med jernholdige mineraler i miner i Kärnten i Østrig.

Forekomst og dannelse 
Typelokaliteten for aragonit er Molina de Aragón i Guadalajara-provinsen i Castilla-La Mancha i Spanien, hvorfra det fik sit navn i 1797. Her forekommer aragonit som cykliske tvillingekrystaller i gips- og mergellag fra Keuper-etagen i Trias, og denne forekomstmåde er almindelig i Spanien, foruden lokaliteter i Frankrig og Marokko.

Aragonit dannes naturligt i skallerne på bløddyr som snegle og muslinger, foruden i korallers skelet. Nogle bløddyr har skaller bestående udelukkende af aragonit, mens andres skaller består af både aragonit og calcit. Såvel perlemor som perler fra muslinger er opbygget af aragonit. 

Aragonit dannes også naturligt ved kemisk udfældning, enten i havvand som finkornet kalkslam, mere grovkornede ooider eller som cement mellem sedimentkorn i havbunden, eller på land i huler i kalklandskaber som drypsten.

Aragonit er termodynamisk ustabilt ved normal temperatur og tryk, hvor det omdannes til calcit, i løbet af 107 til 108 år. Aragonit er altså metastabil ved jordens overflade, og i den geologiske lagserie kendes aragonit således kun fra Kultiden og frem. Aragonit er stabilt ved højere temperatur og tryk end hhv 200-300 °C og 6-10 kbar.

Mineralet vaterit, eller μ-CaCO3, har samme kemiske sammensætning som aragonit og er også metastabilt ved jordoverfladen, med kortere levetid end aragonit.

Aragonit kan fremstilles kunstigt, hvis man blander calciumklorid og natriumkarbonat ved temperaturer over  eller ved lavere temperatur i en blanding af vand og ethanol.

Berømte aragonit-lokaliteter 

 Ochtinská drypstenshuler i Slovakiet
 Carlsbad Caverns i USA
 havet omkring Bahamas; herfra kendes tykke lag af oolitisk aragonit-sand

Anvendelse 
I akvarier med koralrev er aragonit et vigtigt stof til sikring af de rette livsbetingelser, ligesom det også er tilfældet for en stor del af livet i havene, hvor aragonit, foruden at levere materiale til skaller, er med til at holde havvandets pH på et naturligt niveau, så forsuring undgås.

Aragonit kan bruges til at fjerne tungmetaller som zink, kobolt og bly fra spildevand.

Visse vandbehandlingssystemer hævdes at kunne reducere mængden af kedelsten, ved at omdanne calcit til aragonit.

Galleri

Se også 

 Calcit
 Ikait
 Perlemor

Referencer

Litteratur

Eksterne henvisninger 

 The Ochtinska Aragonite Cave in Slovakia
 Kosovo Caves Aragonite Formations

Karbonater
Calciumforbindelser
Indekstilfældet

Indekstilfældet (index case, patient nul, indekspatienten) er den første patient i en epidemiologisk undersøgelse, eller mere generelt, det første tilfælde af en tilstand eller et syndrom − ikke nødvendigvis et smitsomt syndrom − som er beskrevet i medicinsk litteratur, uanset om personen menes at være den første, der er blevet ramt af syndromet eller tilstanden. 

Indekstilfældet opfattes undertiden som en "klassisk" sag i litteraturen, som fx Phineas Gage: Han var den første person man fik kendskab til, der viste en bestemt personlighedsændring på grund af en hjerneskade, men der er ingen grund til at tro, at han var den første. Hans sag var blot den første, der blev undersøgt på en moderne måde.

For visse dyresygdomme i forskellige lande har dyrlæger meldepligt, og det er indekstilfældet i en dyrebesætning, der skal rapporteres, dvs. det første observerede tilfælde i populationen.

Referencer

Eksterne henvisninger
 
 
 Om "patient zero"-myten : Letter to the New York Review of Books (vol. 35, number 19, December 8, 1988) af Dr. Andrew Moss, Dept. of Epidemiology and International Health, San Francisco
 

Epidemiologi
Diagnostik